PMIndiaData/PMIndiaSum huggingface dataset:
প্রধান মন্ত্রীনা ইদ-উল-অজহানা লাকপদা মীয়ামদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা ইদ-উল-অজহাগী কুহ্মৈনা লাকপদা মীয়ামদা য়াইফ-পাউজেল পীখ্রে। ত্বিত অমদা প্রধান মন্ত্রীনা হায়খি; “ইদ মুবারক! ইদ-উল-অজহানা লাকপদা য়াইফ-পাউজেল পীজরি। কুহ্মৈ অসিনা মীওইবা জাতীগী য়াইফনবগীদমক পুম্নমক নুংঙাইনা লৈনবা অমসুং চাউখৎনবগী ৱাখল্লোন হেন্না হেগৎহন্নবা মাইকৈদা ঐখোয়না পুন্না চংশিন্নবা ইথিল পীবা ওইরসনু।”
প্রধান মন্ত্রী অমসুং ওমানগী সুল্তানগী মরক্তা তেলেফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা ওমানগী সুল্তান, হিজ মাজেস্তী হাইথম বিন তারিক্কা লোইননা ঙসি তেলিফোন্দা ৱারী শানখ্রে। লুচিংবা অনিনা হৌজিক চত্থরিবা কোবিদ-১৯ লাইচৎনা ওইহল্লক্লিবা হকশেল অমসুং শেনমিৎলোনগী শিংনরকপশিং অমসুং মদু থেংননবা মখোয়-মখোয়গী মরী লৈনবা লৈবাকশিংনা লৌখৎলিবা খোংথাংশিংদা খন্ন-নৈনখি। লৈবাক অনিমক্না ক্রাইসিস অসি থেংনবদা অমনা অমদা পাংবা য়াবা তেংবাং পুম্নমক পাংবদসু য়ানখি। জিক ওইরিবা ফিভম অসিদা ওমানদা লৈরিবা ইন্দিয়ন কম্ম্যুনিতীগী সেফতী অমসুং য়াইফ-থৌরাংগী মতাংদা হিজ মাজেস্তী সুল্তান্না প্রধান মন্ত্রীদা থাজবা পীখি। ভারত্তা লৈরিবা ওমানগী নাগরিকশিংদা ভারত সরকারনা হন্দক্তা তেংবাং ফংহনখিবগীদমক মহাক্না প্রধান মন্ত্রীবু থাগৎপসু ফোংদোকখি। প্রধান মন্ত্রীনা হিজ মাজেস্তী সুল্তান কাবুসনা লৈখিদবদা মহাক্কী অৱাবা ফোংদোকপগী পাউজেল অমুক হন্না ফোংদোকখি। মহাক্না হিজ মাজেস্তী সুল্তান হাইথমগী লৈবাক ঙাকপা অমসুং ওমানগী প্রজাশিংগী শান্তি অমসুং চাউখৎপগীদমক মহাক্কী ওইবা য়াইফ-পাউজেল পীখি। মহাক্না ফোংদোকখি মদুদি ভারতনা ওমানবু মসিগী মখাতাবা য়ুমলোন্নবগী য়াম্না মরুওইবা শরুক অমগুম লৌরি।
গুজরাতকী নুমিৎনা লাকপদা প্রধান মন্ত্রীনা গুজরাতকী মীয়ামদা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা গুজরাতকী মীয়ামদা মখোয়গী স্তেতহুদকী নুমীৎনা লাকপদা নুংঙাইবা ফোংদোকখ্রে। প্রধান মন্ত্রীনা হায়খি, “গুজরাতকী নুমিৎনা লাকপদা নুংঙাইবা ফোংদোকচরি। গুজরাতকী মীয়াম অসি মখোয়গী ইচম চমজবা অমসুং ইন্ত্রপ্রিনর ওইবদা থৱায় য়াওবা অদুগীদমক খঙনৈ। গুজরাতনা খুন্নাই অসিগী পুৱারীদা অখন্ননা নীংতম খোংজংদা মশক থোকপা থৌদাং লৌখি। ভারতকী চাউখৎ-থৌরাংদা গুজরাতনা মখা তানা শরুক য়াবা ওইরসনু।”
মালেমগী নুপীশিংগী নুমিৎতা প্রধান মন্ত্রীনা নারী শক্তিবু ইকায় খুম্নখ্রে

মালেমগী নুপীশিংগী নুমিৎতা প্রধান মন্ত্রী শ্রী নরেন্দ্র মোদীনা ‘নারী শক্তি’গী স্পিরিৎপু ইকায় খুম্নবা উৎখ্রে। প্রধান মন্ত্রীনা হায়খি, “মালেমগী নুপীশিংগী নুমিৎতা য়াইফ-পাউজেল পীজরি! ঐখোয়গী নারী শক্তিগী স্পিরিৎ অমসুং মতোল লোম্ববু ঐখোয়না ইকায় খুম্নরি। ঐহাক্না নুমিৎ খরগী মমাংদা হায়খিবা অদুনি, হৌজিক ঐহাক সোসিয়েল মীদিয়া একাউন্ত থাদোকচরে। নুমিৎ চুপ্পা অমা, নুপী এচিবর তরেৎনা মখোয়গী পুন্সিগী খোংচৎশিং শেয়র তৌগনি অমদি ঐহাক্কী সোসিয়েল মীদিয়া একাউন্তসকী থোংদা অদোমগা ৱারী শানরবসু য়াই।”
ওক্তোবর ১দা প্রধান মন্ত্রীনা স্বছ ভারত মিসন-আর্বান ২.০ অমদি অমরুত ২.০ লোঞ্চ তৌরগনি

লেন্দমার্ক ইনিসিয়েতিব অমদা, প্রধান মন্ত্রী শ্রী নরেন্দ্র মোদীনা ২০২১গী ওক্তোবর ১দা অয়ুক্কী পুং ১১ তাবা মতমদা ন্যু দিল্লীদা লৈরিবা দা. অম্বেদকর ইন্তর্নেস্নেল সেন্তরদা স্বছ ভারত মিসন-আর্বান ২.০ অমদি অতল মিসন ফোর রেজুবিনেসন এন্দ আর্বান ত্রান্সফোর্মেসন ২.০ লোঞ্চ তৌরগনি৷ প্রধান মন্ত্রীগী মংলানগা মরী লৈননা, ঐখোয়গী শহর পুম্নমক ‘গার্বেজ ফ্রী’ অমদি ‘ৱাতর সেক্যোর’ ওইহন্নবগী মংলান অসি মংফাওননবা এস.বি.এম.-য়ু. ২.০ অমদি অমরুত ২.০ দিজাইন তৌখ্রে৷ মসিগী ফ্লেগশিপ মিসনশিংনা ভারতপু খোঙজেল য়াংনা আর্বানাইজেসন তৌবদা থেংনরিবা চেলেঞ্জশিং মাই পাক্না লান্থেংনবা ঙম্নবা ঐখোয়না চংশিল্লক্লিবা অসিদা অচৌবা খোংথাং অমা ওইরগনি অমদি ২০৩০ সস্তেনেবল দিবেলপমেন্ত গোলশিংগী এচিবমেন্ত অসি ফংনবা হোৎনবদসু মতেং পাংগনি৷ থৌরম অসিদা হাউজিং অমদি আর্বান এফিয়র্সকী কেন্দ্রগী মন্ত্রী অমদি এম.ও.এস. অমসুং রাজ্যশিং অমদি য়ু.তি.শিংগী আর্বান দিবেলপমেন্তগী মন্ত্রীশিংসু শরুক য়াগনি৷ স্বছ ভারত মিসন-আর্বান ২.০গী মরমদা এস.বি.এম.-য়ু.২.০না শহর পুম্নমক ‘গার্বেজ ফ্রী’ ওইহন্নবা অমদি অমরুতকী মখাদা মনুং চন্দুনা লৈরিবা নত্তনা শহর পুম্নমক্তা গ্রে অমসুং ব্লেক ৱাতর মেনেজমেন্ত তৌনবা, আর্বান লোকেল বোদী পুম্নমক ও.দি.এফ.+ ওইহন্নবা অমদি পোপুলেসন লাখ ১গী মখাদা লৈরিবা অদুবুনা ও.দি.এফ.++ ওইহন্দুনা আর্বান এরিয়াশিংদা সেফ সেনিতেসনগী মংলান অদু মংফাওননবা পান্দম থম্মী৷ মিসন অসিনা ইফেক্তিব ওইবা সোলিদ ৱেস্ত মেনেজমেন্তগীদমক সোলিদ ৱেস্তকী সোর্স তোখায় তোখায় থম্বা, আর৩গী (রিদ্যুস, রিয়ুজ, রিসাইকল)প্রিন্সিপলশিং শিজিন্নবা, মুনিসিপাল সোলিদ ৱেস্ত মখল পুম্নমক সাইন্তিফিকেল্লী প্রোসেসিং তৌবা অমদি ফৎত-হাউদি লংথোকফম হেন্না ফিভম ফগৎনা থম্নবদা মীৎয়েং চংলগনি৷ এস.বি.এম.-য়ু.২.০গী আউতলে অসি লুপা কোতি লাখ ১.৪১রোমগী চাংনি৷ অমরুত ২.০গী মরমদা অমরুত ২.০না তোতি কোতি ২.৬৮রোম শমদুনা আর্বান লোকেল বোদী ৪,৭০০রোমগী চাংদা লৈরিবা য়ুমথোং পুম্নমক্তা ইশিংগী সপ্লাই ১০০% পীনবা অমদি অমরুত শহর ৫০০দা সিৱর/সেপ্তেজ কন্নেক্সন কোতি ২.৬৮রোম ফংহন্দুনা সিৱেরেজ অমদি সেপ্তেজ ১০০% কবর তৌনবা পান্দম থম্লি, মসিনা আর্বান এরিয়াশিংদা লৈরিবা মীওই কোতি ১০.৫ হেনবদা কান্নহল্লগনি৷ অমরুত ২.০না সর্কুলর ইকোনোমীগী প্রিন্সিপলশিং অদু ইল্লগনি অমদি লৈমাইদা অমদি লৈনুংদা লৈরিবা ইশিংগী বোদীশিং অসি য়োকখৎনবা অমদি হান্নগী ফিভমদা হঞ্জিনহন্নবা হোৎনরি৷ শহরশিংগী মরক্তা কম্পিতিসন হেন্না লৈহন্নবা ‘পে জল সুর্বেক্সন’ পাংথোক্লগনি৷ অমরুত ২.০গী আউতলে অসি লুপা কোতি লাখ ২.৮৭রোম্নি৷ এস.বি.এম.-য়ু. অমদি অমরুতকী ইম্পেক্ত এস.বি.এম.-য়ু. অমদি অমরুতনা হৌখিবা চহি তরেৎকী মতমদা আর্বান লেন্দস্কেপ হেন্না ফগৎহন্নবা হোৎনবদা য়াম্না মরু ওইবা থৌদাং লৌখি৷ ফ্লেগশিপ মিসন অনি অসিনা প্রজাশিংদা ইশিংগী সপ্লাই অমদি সেনিতেসনগী মরু ওইবা সর্ভিসশিং ফংহন্নবগী কেপাসিতী অদু হেনগৎহনখ্রে৷ ঙসিদি স্বছতা জন অন্দোলন অমা ওইরকখ্রে৷ আর্বান লোকেল বোদীশিং ওপন দিফিকেসন ফ্রী (ও.দি.এফ.) হায়না লাওথোকখ্রে অমদি সোলিদ ৱেস্তকী ৭০%দি হৌজিক্তি সাইন্তিফিকেল্লী প্রোসেস তৌরি৷ অমরুত্তা তোতিগী ইশিং ফংহনবা য়ুমথোং কোতি ১.১ অমগা হাপচিন্দুনা অমদি সিৱর কন্নেক্সন লাখ ৮৫ তৌদুনা ইশিংগী সেক্যুরিতী লৈহন্দুনা মীওই কোতি ৪ হেনবদা কান্নহল্লি৷
শক্নাইরবা পব্লিক ফিগরশিংদগী প্রধান মন্ত্রীনা হাওদী মোদী থৌরমগীদমক থাগৎ ৱাহৈশিং ফংখ্রে

প্রধান মন্ত্রী শ্রী নরেন্দ্র মোদীনা হৌস্তোন্দা পীখিবা ৱারোল অদু রিপব্লিকান পেৎ ওল্সোন, রিপব্লিকান কেভিন ব্রেদী, সেনেতর জোন কোর্নিন, সেনেতর কেভিন ক্রেমর, সেনেতর তেদ ক্রুজ, মিসিপ্পিগী গোবর্নর ফিল বাইরান্ত, গোবর্নর মেত বেভিন, হৌস্তোনগী মেয়োরগুম্বা অমেরিকাগী শক্নাইরবা পব্লিক ফিগর কয়ানা থাগৎপা ফোংদোক্নখি। বিকাস খন্না, প্রাসুন জোশি, করন জোহর, অজয় দেবগান, মিলন্দ দিয়োরা অমসুং রিশি কপুরগুম্বা ভারতকী শক্নাইরবশিংনসু মহাক্কী ৱারোলদা থাগৎপা থাগৎপা ফোংদোকখি। মখোয়না থাগৎপা ফোংদোরকপা অদুগীদমক প্রধান মন্ত্রীনা মখোয়বু থাগৎপা ফোংদোকখি।
প্রধান মন্ত্রী নুমিৎ নীনিগী ওফিসিয়েল ওইবা খোংচৎতা ২০২০গী জনুৱারী ১১ অমসুং ১২দা কোলকতা চৎকনি

প্রধান মন্ত্রী শ্রী নরেন্দ্র মোদী নুমিৎ নীনিগী ওফিসিয়েল ওইবা খোংচৎতা ২০২০গী জনুৱারী ১১ অমসুং ১২দা কোলকতা চৎকনি। হেরিতেজ বিলদিংশিং জাতিদা কত্থোকপা জনুৱারীগী ১১দা, প্রধান মন্ত্রীনা কোলকতাদা লৈরিবা নৌনা পোলিস তৌরবা হেরিতেজ বিলদিং মরি জাতিদা কত্থোক্লগনি। মখোয়শিং অদুদি ওল্দ করেন্সী বিলদিং, বেলভেদের হাউস, মেতকালফ হাউস অমসুং ভিক্তোরিয়া মেমোরিয়েল হোলনি। কলচরগী য়ুনিয়ন মিনিস্ত্রীনা আইকোনিক গেলরী ৪ অসি নৌনা শেমজিন-শাজিনখি অমসুং লীরবা গেলরীশিংবু ক্যুরেত তৌদুনা অনৌবা একজিবিসনগা লোয়ননা মখোয়বু নৌনা পোলিস তৌখি। প্রধান মন্ত্রী শ্রী নরেন্দ্র মোদীগী মীৎয়েং মখাদা কলচরগী মিনিস্ত্রীনা লৈবাক অসিদা লৈরিবা তোঙান তোঙানবা মেত্রো শহরশিংদা লৈরিবা আইকোনিক বিলদিংশিংদা কলচরেল স্পেসশিং দিবেলপ তৌরি। কোলকতা শহরদগী হৌরগা প্রোজেক্ত অসি দিল্লী, মুম্বাই, অহমেদবাদ অমসুং বরানসিদা পায়খৎলি। কোলকতা পোর্ত ত্রস্ত (কে.ও.পি.তি.)গী সেসকুইসেন্তিনরী সেলেব্রেসন ২০২০গী জনুৱারী ১১ অমসুং ১২দা প্রধান মন্ত্রীনা কোলকতা পোর্ত ত্রস্তকী গ্রান্দ সেসকুইসেন্তিনরী সেলেব্রেসন্দসু শরুক য়াগনি। শ্রী নরেন্দ্র মোদীনা কোলকতা পোর্ত ত্রস্তকী থবক্তগী পোত্থারবা অমসুং হৌজিক মথৌ তৌরিবা এমপ্লোইশিংগী পেন্সন ফন্দগী দিফিসিৎ অদু কোকহন্নবগীদমক ফাইনেল ইন্সতোলমেন্তকী মায়কৈদা লুপা কোতি ৫০১গী চেক অমা খুৎশিন্নগনি। নিংশিংনিঙাই ওইরবা থৌরম অমদা প্রধান মন্ত্রীনা কোলকতা পোর্ত ত্রস্তকী খ্বাইদগী অহল ওইরবা পেন্সিনর অনী শ্রী নগিনা ভগৎ অমসুং শ্রী নরেশ চন্দ্র চকরবর্তী (মথংশিংনা চহী ১০৫ অমসুং ১০০)বুসু ইকায় খুম্নগনি। থৌরম অদুগী মনুংদা প্রধান মন্ত্রীনা পোর্ত এন্থেমসু হৌদোক্কনি। শ্রী মোদীনা অশেংবা হিথাংফম পলগী মফমদা চহী ১৫০গী নিংশিংনিঙাই ওইরবা ইন্সতোলেসনগী প্লেক অমসু মায়খুম হাংদোক্কনি। প্রধান মন্ত্রীনা নেতাজি সুভাস দ্রাই দোক্তা কোচিন কোলকতা শিপ রিপিয়ার য়ুনিৎকী শিপ রিপিয়ার ফেসিলিতী অপগ্রেদ তৌবসু হৌদোক্কনি। শ্রী নরেন্দ্র মোদীনা কোলকতা পোর্ত ত্রস্তকী কোলকতা দোক সিস্তেমগী রেলৱে ইনফ্রাস্ত্রকচর অপগ্রেদ তৌবা অদু কত্থোক্লদুনা ফুল রেক হেন্দলিং ফেসিলিতী শঙ্গাগনি। প্রধান মন্ত্রীনা কোলকতা পোর্ত ত্রস্তকী হল্দিয়া দোক কম্পেক্সতা বর্থ নম্বর ৩গী মেকানাইজেসনসু হৌদোক্কনি। প্রধান মন্ত্রীনা কৌশল বিকাস কেন্দ্র অমসুং অখিল ভারতিয়া বনৱাসি কল্যান আশ্রমদা এফিলেৎ তৌবা পুর্বাঞ্চল কল্যান আশ্রম, গোসাবা, সুন্দরবনগা লোয়ননা কোলকতা পোর্ত ত্রস্তনা পায়খৎপা প্রোজেক্ত অমা ওইরিবা সুন্দরবনগী ত্রাইবেল নুপীমচা ২০০গীদমক প্রিতিলতা ছত্রী অৱাসসু শঙ্গাগনি।
শ্রীসাইলমদা পাংথোকপা রাষ্ট্রীয়া জন জাগৃতি ধর্ম সম্মেলনদা প্রধান মন্ত্রীনা ভিদিও কনফরেন্সকী খুত্থাংদা ৱা ঙাংখ্রে

শ্রীসাইলমদা পাংথোকপা রাষ্ট্রীয়া জন জাগৃতি ধর্ম সম্মেলনদা প্রধান মন্ত্রী নরেন্দ্র মোদীনা ভিদিও কনফরেন্সকী খুত্থাংদা ৱা ঙাংখ্রে। মীয়ামগী মফমদা উগাদীগী য়াইফ–পাওজেল পীরদুনা প্রধান মন্ত্রীনা হায়খি উগাদী অসি অনৌবা খোংথাং অমসুং অনৌবা আশাগী কুমহৈ অমনি। সরকার অসিনা অকক্নবা পান্দম অমসুং মতমগা লোয়ননা তোঙান তোঙানবা স্কিমশিংদা থবক তৌরি হায়না প্রধান মন্ত্রীনা ফোংদোকখি। মসিগা মরি লৈননা মহাক্না জন ধন একাউন্তশিং হাংবা, লাইরবশিংগীদমক্তা ইন্সুরেন্স, উজ্জ্বালা কুকিং গ্যাস কনেক্সনশিং, মুদ্রা য়োজনা অমসুং প্রধান মন্ত্রী অৱাস য়োজনা অসিনচিংবশিংদা মাং থানা চংশিল্লিবা অদু মহাক্না পনখি। ইনফ্রাস্ত্রকচর দিব্লপমেন্তকী খোংজেল চাং নাইনা হেঙ্গৎলক্লি হায়না মহাক্না ফোংদোকখি। মহাক্না আয়ুশ্মান ভারত স্কিম অমসুং নেস্নেল ন্যুত্রীসন মিসনগী মতাংদশু ঙাংখি। স্বচ্ছ ভারত মিসন্না লৈবাক অসিদা সেনিতেসন কভরেজ হেঙ্গৎহল্লে হায়না মহাক্না হায়খি। প্রধান মন্ত্রীনা হায়খি মদুদি লৈবাক্কী ওইনা শোথরিবশিং অসি ঙসিদি মীয়াম্না অথুবা মতমদা কোকহনবা পাম্লে । জাতিবু শেমগৎ শাগৎনবগীদমক সরকার অসিনা থবক কন্না তৌরি, অমসুং মীয়াম পুম্নমক্কী মতেংনা হোৎনরিবা অসি ফংবা ঙমগনি হায়না মহাক্না হায়খি।
মন্ত্রীমন্দলনা ইন্দিয়া ইনফ্রাস্ত্রকচর ফাইনান্স কম্পেনী লিমিতেদ (আই.আই.এফ.সি.এল.)দা ওথোরাইজ কেপিতেল অমসুং ইক্যুইতী তেংবাং হেঙ্গৎনবগী ৱাফমদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা শেনবা চহী ২০১৯-২০দা লুপা কোতি ৫,৩০০ অমসুং শেনবা চহী ২০২০-২১দা লুপা কোতি ১০,০০০গীদমক আই.আই.এফ.সি.এল.বু অহেনবা ইক্যুইতী তেংবাং পীনবা ৱাফম অদু অয়াবা পীখ্রে। মসি চাং নাইবা বজেতকী তেংবাং নত্ত্রগা রিকেপিতেলাইজেসন বোন্দশিং ইশু তৌবগী খুত্থাংদা পাংথোক্কনি। মসিগী মতম, তর্মশিং অমসুং চৎন-কাংলোনশিং ইকোনোমিক এফিয়র্স বিভাগনা লেপকনি। মন্ত্রীমন্দলনা আই.আই.এফ.সি.এল.গী ওথোরাইজ কেপিতেলসু লুপা কোতি ৬,০০০তগী লুপা কোতি ২৫,০০০দা হেঙ্গৎপদসু অয়াবা পীখ্রে। চাউনা থেংনরিবা: মসিনা আই.আই.এফ.সি.এল.বু শেল পুশিন্নবগীদমক দরকার ওইবা হেদরুম শেমগৎপা ঙমহল্লগনি অমদি মথংগী চহী মঙাদা ইনফ্রাস্ত্রকচর সেক্তরদা লুপা কোতি লাখ ১০০গী শেনফম থাদনবা ভারত সরকারনা পান্দম থম্লিবা অদুগা লোয়ননা অচৌবা ইনফ্রাস্ত্রকচর প্রোজেক্তশিং ফাইনান্স তৌবা ঙমহল্লগনি। যুম্ফম ভারত সরকারনা মপুং ফানা চলাইবা ২০০৬তা লিংখৎখিবা কম্পেনী অমা ওইরিবা আই.আই.এফ.সি.এল. অসি ২০১৩গী সেপ্তেম্বর থাদগী আর.বি.আই.দা রেজিস্তার তৌবা নন-বেঙ্কিং ফাইনান্সিয়েল কম্পেনী-ইনফ্রাস্ত্রকচর ফাইনান্স কম্পেনী (এন.বি.এফ.সি.-আই.এফ.সি.) অমনি। হৌজিক ফাওবদা কম্পেনী অসিগীদমক ওথোরাইজ কেপিতেল অমসুং পেদ অপ কেপিতেল অসি মথংশিৎনা লুপা কোতি ৬০০০ অমসুং লুপা কোতি ৪৭০২.৩২ ওইরি। সরকারনা মথংগী চহী মঙাদা ইনফ্রাস্ত্রকচরদা লুপা কোতি লাখ ১০০ থাদনিংবগী অপাম্বা ফোংদোকখ্রে। মরম অদুনা অচৌবা ইনফ্রাস্ত্রকচর প্রোজেক্তশিংদা শেল থাদবা ঙমহন্নবা আই.আই.এফ.সি.এল.দা অহেনবা শেনফম ফংহনবা দরকার ওই।
মন্ত্রীমন্দলনা জহাজশিংগী রিসাইক্লিং বিল ২০১৯দা কাংলোন শেম্ননবা অমসুং শিপশিংগী রিসাইক্লিংদা অকোইবগী ফিভম কাইহন্দনবা হোং কোং ইন্তর্নেস্নেল কনভেন্সন ২০১৯দা য়াওনবগী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা রিসাইক্লিং ওফ শিপ বিল ২০১৯দা কাংলোন শেম্ননবা অমসুং জহাজশিংবু অকোইবগী ফিভম কাইহন্দনা রিসাইক্লিং তৌনবগীদমক্তা হোং কোং ইন্তর্নেস্নেল কনভেন্সন ২০০৯দা য়াওনবগী অয়াবা পীখ্রে। কান্নবাঃ • পুখৎলক্লিবা বিল অসিনা জহাজশিংবু রিসাইকল তৌবদা অমদি অসুম্না অসুম শিজিন্নবা মাং-তাক্নীংঙাইগী ওইবা মচাকশিং শিজিন্নবদা অথিংবা থম্লি। অনৌবা জহাজশিংগীদমক্তা অসিগুম্বা মচাকশিং শিজিন্নবদা বিলগী কাংলোন ওইনা লৌবগা লোইননা অথিংবা অসি খুদক্তা চৎনগনি অমসুং লৈরিবা জহাজশিংদা থৌরাং অসি শিজিন্ননবগীদমক্তা চহি ৫গী মতম পীগনি। মাংতাক্নীংঙাই ওইবা পোৎলমশিং শিজিন্নবদা অথিংবা থম্বা অসি ৱার্শিপ অমসুং সরকারনা চলাইবা নন-কমর্সিয়েল জহাজশিংদদি চৎনরোই। জহাজশিংদা মাংতাক্নীংঙাই ওইবা পোৎচাকশিং থিজিল্লবা মতুংদা মখোয়দা সর্তিফিকেৎ পীগনি। • বিল অসিদা জহাজশিং রিসাইকল তৌনবা শেমখিবা মফমশিং অদু ওথোরাইজ তৌবা ওইগদবনি অমসুং জহাজশিং রিসাইক্লিং তৌবা অদু শুপ্নগী মফম অদুখক্তদা তৌগদবনি। • বিলগী মতুং ইন্না জহাজশিংগী রিসাইক্লিং অদু অকক্নবা থৌরাং অমগী মখাদা পাংথোক্কদবনি। ভারত্তা রিসাইক্লিং তৌগদবা জহাজশিং অদু হোং কোং ইন্তর্নেস্নেল কনভেন্সনগী মতুং ইন্না রেদী ফোর রিসাইক্লিং সর্তিফিকেৎ পাইগদবনি। মরু ওইবা শক্তমশিং: • ভারত সরকারনা জহাজশিংগী রিসাইক্লিংগা মরী লৈনবা বিল ২০১৯বু কাংলোনগী মশক পীননবা অয়াবা পীখ্রে। মসিগী মখাদা জহাজশিংগী রিসাইক্লিং তৌনবগীদমক্তা ইন্তর্নেস্নেল স্তেন্দর্দ শিজিন্ননবগীদমক স্তেতুতরী মেকানিজম অমসুং স্তেন্দর্দ খরা লেপথোক্লে। • মসিসু লেপথোকখ্রে মদুদি জহাজশিংগী রিসাইক্লিংগী থৌওংদা হোং কোং ইন্তর্নেস্নেল কনভেসন ২০১৯গী থৌরাংশিংগী মখাদা অকোইবগী ফিভম কাইহল্লোইদবনি। • হোং কোং ইন্তর্নেস্নেল কনভেসনগী শাফু অসি থবক ওইনা ওন্থোরকপা মতমদা মসিগী থৌরাংশিং অসিবু রিসাইকল ওফ শিপ বিল ২০১৯দা পুনশিনখিগনি। য়ুম্ফমঃ • জহাজ রিসাইক্লিং ইন্দস্ত্রীগী মতাংদা ভারত অসি মালেমদা খ্বাইদগী মাংজিল থারি। মালেম অপুনবা অসিদা জহাজশিংগী রিসাইক্লিংগী কৈথেলদা ভারতকী শরুক চাদা ৩০ য়াওরি। য়ু.এন.সি.তি.এ.দি.গী মেরিতাইম ত্রান্সপোর্তকী মতাংদা থাদোরকপা রিপোর্ত ২০১৮গী মতুং ইন্না ২০১৭তা ভারত্তা জহাজশিং শিদোকপদা য়োৎচাক তন ৬৩২৩ ফংখ্রে। • জহাজশিংগী রিসাইক্লিংগী ইন্দস্ত্রী অসি লেবর-ইন্তেন্সিব সেক্তর অমনি, অদুবু মসি অকোইবগী ফিভম কাইহন্দনবগী মতাংদা মিৎয়েং চেৎনা থম্লি।
মাইক্রো, স্মোল অমসুং মেদিয়ম ইন্তর্প্রাইজেসকী লমদা মতেং পীননবা ভারত অমসুং রুসিয়াগী মরক্তা এম ও য়ু  খুৎয়েক পীনবা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারতকী মাইক্রো, স্মোল অমসুং মেদিয়ম ইন্তর্প্রাইজেস মিনিস্ত্রিগী মখাদা লৈবা নেসনেল স্মোল ইন্দস্ত্রি কোরপোরেসন লিমিতেদ(এন এস আই সি) অমসুং রুসিয়াগী জে এস সি-রুসিয়ান স্মোল এন্দ মেদিয়ম বিউজিনেস ইন্তর্প্রাইজেস(আর এস এম বি কোরপোরেসন) অনিগী মরক্তা এম ও য়ু অমদা খুৎয়েক পীনবা য়ারে ।এম ও য়ু অদু রুসিয়াগী প্রসিদেন্তনা ভারত্তা লাকপদা খুৎয়েক পীনগনি । এম ও য়ু অসিগী পান্দমদি লৈবাক অনিগী মরক্তা মাইক্রো, স্মোল অমসুং মেদিয়ম ইন্তর্প্রাইজেসগী লমদা মতেং পীনবা হেনগৎহনবনি । মসিনা এম এস এম ই সেক্তরদা লৈবাক অনিগী মরক্তা অমনা অমগী তৌবা ঙম্বা, কৈথেল, তেক্নোলোজিশিং অমসুং থৌশিলশিংমশক খঙদোকপদা মতেং ওইগনি । মসিনা ইন্তর্প্রাইজেস অমদগী ইন্তর্প্রাইজেস অমদা মতেং পীনবা অমসুং লৈবাক অনিগী মরক্তা এম এস এম ই সেক্তরদা তেক্নোলোজি পীনবা, জোইন্ত ভেন্জর অমসুং পুন্নবা ললোন-ইতিক্কী থবকশিং পায়খৎপদা মতেং পাংনগনি । মসিগী এম ও য়ু অসিদা ত্রেনিং পীবা, ওন্ত্রেপ্রেনিউয়রসিপ য়োকখৎপা অমসুং একজিবিসনশিং শরুক য়াদুনা অমনা অমগী কৈথেলদা চংবা য়াহনবগী ৱাফমশিং য়াউরি । মসিগী মতেং পীনবা অসিনা অনৌবা কৈথেল, জোইন্ত ভেন্জরশিং অমসুং তেক্নোলোজিশিং মতেং পীনদুনা ভারতকী এম এস এম ই সেক্তরদা অনৌবা খুদোংচাবা কয়া ফংহনগনি। এম এস এম ই মিনিস্ত্রিগী এন এস আই সি অসি অসিগুম্বা মতেং পীনবগী থবক্তা হৈথোই-শিংথোইরবা মরম্না মসিগী এম ও য়ু অসি থবক ওইনা পাংথোক্নবা মতিক চারবা ওর্গনাইজেসন অমনি ।
প্রধান মন্ত্রীনা ননয়াং তেক্নোলোজীকেল য়ুনিবর্সিতীদা চৎখ্রে

প্রধান মন্ত্রী শ্রী নরেন্দ্র মোদীনা ঙসি সিঙ্গাপুরগী ননয়াং তেক্নোলোজীকেল য়ুনিবর্সিতীদা চৎখ্রে। মহাক্না মহৈরোইশিংনা হংলকপা ৱাহংশিংগী পাউখুম পীখি। ২১শুবা চহি চাদা এসিয়ানা মায়োক্নরিবা খুদোংচাদবশিংগী মতাংদা হংলকপা ৱাহং অমদা ২১শুবা চহিচা অসি এসিয়াগী চহিচানি হায়না প্রধান মন্ত্রীনা হায়খি। ঐখোয় ইশানা ইশাবু থাজগদবনি অমদি ঐখোয়গী তঞ্জা অদু খঙগদবনি হায়না মহাক্না মখা তাখি। হন্দক্তা মহাক্না চীনাদা রাষ্ট্রপতি জি জিনপিংগা উনখিবা অদু প্রধান মন্ত্রীনা পাউদমখি। রাষ্ট্রপতি জিদা মহাক্না দোকুমেন্ত অমা পীখ্রে, মদুনা হৌখিবা চহি ২০০০গী মনুংদা, গ্লোবেল জি দি পিদা ভারত অমসুং চীনাগী অপুনবা সেয়র অসি চহি ১৬০০কী ওইনা চাদা ৫০ হেঙ্গৎলে হায়না মহাক্না ফোংদোকখি। মসি য়েৎনবা য়াওদনা চাউনা ফংবা ঙমখি হায়না মহাক্না ফোংদোকখি। য়েৎনবা য়াওদনা কনেক্তিবিতী হেঙ্গৎহনবদা ঐখোনা মীৎয়েং থমগদবনি হায়না প্রধান মন্ত্রীনা হায়খি। গুদ গভর্নান্সতা স্পেস তেক্নোলোজীনা মরুওইবা থৌদাং অমা লৌরি হায়না প্রধান মন্ত্রীনা হায়খি। মসিনা মীচম মীয়ামগী পুন্সিবু পাক চাউনা ফগৎহনবা ঙম্মি হায়না মহাক্না ফোংদোকখি। ঐখোয়গী দিবেলপমেন্ত ইনফ্রাস্ত্রকচর চপ চানা মেপ্পিং তৌবদা স্পেস তেক্নোলোজীনা ঐখোয়গী মতেং পাংলি হায়না প্রধান মন্ত্রীনা ফোংদোকখি। ত্রেদিসন অমসুং গ্লোবেলাইজেসনগী মরক্তা লৈরিবা খল অদুগী মতাংদা হংলকপা ৱাহং অমগী পাউখুমদা প্রধান মন্ত্রীনা হায়খি মদুদি, মীওইবা খুন্নাইনা চহি কয়াদগী ইনোবেসন, ইথিক্সকী খুত্থাংদা মাংলোমদা চংশিল্লি। তেক্নোলোজীনা হ্যুমেন ক্রিয়েতিবিতী হেঙ্গৎহল্লি হায়না মহাক্না ফোংদোকখি। মরিশুবা ইন্দস্ত্রীয়েল রিভোলুসনগী চহি অসিদা ইনক্লুসিব গ্রোথকী মতাংদা ঙাংলদুনা প্রধান মন্ত্রীনা হায়খি মদুদি কায়থরকপা অসি মাং তাকপা ওইদে। তেক্নোলোজীনা মীয়ামদা শক্তি পীরি হায়না মহাক্না ফোংদোকখি। তেক্নোলোজী অসি শেল য়াম্না চংদবা অমদি য়ুজর ফ্রেন্দলী ওইগদবনি হায়না মহাক্না মখা তাখি। মতম অমদা মীয়াম্না কম্প্যুতরগী মরমদা লাংতক্নরম্বা অমদি ঐখোয়গী পুন্সি ত্রান্সফোর্ম তৌবদা কম্প্যুতরনা পাংলিবা মতেং অদু মহাক্না নৌহৌনা নীংশিংখি।
মন্ত্রীমন্দলনা ভারত অমসুং নিদর্লেন্দগী মরক্তা স্পাতিয়েল প্লানিং, ৱাতর মেনেজমেন্ত অমসুং মোবিলিতী মেনেজমেন্তকী লমদা তেক্নিকেলগী ওইবা তেংবাং পীননবা য়ানা ৱারোল অদু মখা তানা চত্থবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারত অমসুং নিদর্লেন্দগী মরক্তা স্পাতিয়েল প্লানিং, ৱাতর মেনেজমেন্ত অমসুং মোবিলিতী মেনেজমেন্তকী লমদা তেক্নিকেলগী ওইবা তেংবাং পীননবা ২০১৮গী এপ্রিলদা খুৎয়েক পীনখিবা য়ানা ৱারোল অদু চৎনহনবদা অয়াবা পীখ্রে। শন্দোক্না তাকপা – য়ানা ৱারোল অসিগী পান্দমদি লৈবাক অনিমক্কী মথৌ তাবা প্রেক্তিকেল অদুদা এফোর্দেবল হাউজিং, স্মার্ত সিতী দিবেলপমেন্ত, ৱাতর সপ্লাই অমসুং সিৱেজ সিস্তেমগী জিওগ্রাফিকেল ইনফোর্মেশন সিস্তেম (জি আই এস), ৱেস্ত ৱাতর রিয়ুজ এন্দ রিসাইকল, ফ্রেস ৱাতর য়োক্তুনা থম্বা, ইন্তিগ্রেতেদ সোলিদ ৱেস্ত মেনেজমেন্ত অমসুং হেরিতেজ কঞ্জার্বেসন অমদি ম্যুচুয়েল বেনিফিৎনা মরম ওইরগা স্পাতিয়েল প্লানিং, ৱাতর মেনেজমেন্ত অমসুং মোবিলিতী মেনেজমেন্তকী লমদা খুৎয়েক পীনরিবা অনিগী মরক্তা অচেৎপা কোলাবোরেসন প্রমোৎ তৌবনি। ইমপ্লিমেন্তেসন স্ত্রাতেজী য়ানা ৱারোল অসিগী মখাদা জোইন্ত ৱার্কিং গ্রুপ (জে দবল্যু জি) অমা লিংখৎকনি মদুনা য়ানা ৱারোলগী ফ্রেমৱার্ক্কী মখাদা কোওপরেসন প্রোগ্রামশিং শেম শাগনি অমদি চৎনহনগনি। জোইন্ত ৱার্কিং গ্রুপ অসি চহি অমদা অমুক্তং উনগনি। চাউনা থেংনরিবা – য়ানা ৱারোল অসিনা লৈবাক অনিগী মরক্তা স্পাতিয়েল প্লানিং, ৱাতর মেনেজমেন্ত অমসুং মোবিলিতী মেনেজমেন্তকী লমদা বাইলেতরেল কোওপরেসন প্রমোৎ তৌগনি। কান্নবা ফংলিবশিং – য়ানা ৱারোল অসিনা স্পাতিয়েল প্লানিং, ৱাতর মেনেজমেন্ত অমসুং মোবিলিতী মেনেজমেন্ত, স্মার্ত সিতিজ দিবেলপমেন্ত, এফোর্দেবল হাউজিং, ৱেস্ত মেনেজমেন্ত, অর্বান এনভাইরনমেন্ত অমদি হেরিতেজ প্রিজাবেসনগী লমদা থবক ফংহল্লবা য়ারি।
মনিপুরগী মীয়ামদা মখোয়গী স্তেৎহুদ দেনা লাকপদা পি.এম.না নুংঙাইবা ফোংদোকখ্রে

প্রধান মন্ত্রী, শ্রী নরেন্দ্র মোদীনা মনিপুরগী মীয়ামদা মখোয়গী স্তেৎহুদ দেনা লাকপদা নুংঙাইবা ফোংদোকখ্রে। ত্বীৎ অমদা, শ্রী মোদীনা হায়, “মনিপুরগী মীয়ামদা স্তেৎহুদ দেগীদমক নুংঙাইবা ফোংদোকচরি। লৈবাক অসিগী চাউখৎ-থৌরাংদা মনিপুরগী থৌদাং অদুগীদমক ভারতনা চাউথোকচরি। মনিপুর অসি ইনোবেসন অমসুং শান্ন-খোৎনবগী পাৱরহাউসনি। ঐনা রাজ্য অসিনা চাউখৎপগী মায়কৈদা চংশিল্লিবা খোংজং অসিগীদমক য়াইফ-পাউজেল পীজরি।”
আর. প্রগগ্ননন্ধা মমিং লৈরবা সত্রং চেম্পিয়ন মেগ্নস কার্লসেনগী মায়োক্তা মায় পাক্লকপদা পি.এম.না নুংঙাইবা ফোঙদোকখ্রে

প্রধান মন্ত্রী শ্রী নরেন্দ্র মোদীনা আর. প্রগগ্ননন্ধা মমিং লৈরবা চেম্পিয়ন মেগ্নস কার্লসেনগী মায়োক্তা ওনলাইন সত্রং তুর্নামেন্ততা মায় পাক্লকপদা নুংঙাইবা ফোঙদোকখ্রে‍। ত্বীত অমদা, প্রধান মন্ত্রীনা হায়খি; “ঐখোয় পুম্নমক্না নহা ওইরিবা জিনিয়স আর. প্রগগ্ননন্ধাগী মায় পাক্লকপদা হরাওরি‍। মমিং লৈরবা চেম্পিয়ন মেগ্নস কার্লসেনগী মায়োক্তা মহাক্না মায় পাক্লকপসিদা চাউথোকপা পোকই‍। হৈশিংলবা আর. প্রগগ্ননন্ধাগী মফমদা মাগী তুংগী খোঙচত্তা খ্বাইদগী ফবা ওইরসনু হায়না ঐনা পাউজেল পীজরি‍।”
প্রধান মন্ত্রী শ্রী নরেন্দ্র মোদী অমদি সাউদি অরাবিয়াগী হিজ রোয়ল হায়নেস ক্রাউন প্রিন্স মোহম্মদ বিন সল্মান বিন অব্দুলাজিজ অল সৌদকা লোইননা ফোন্দা ৱারী শাবা

প্রধান মন্ত্রী শ্রী নরেন্দ্র মোদীনা ঙসি কিংদম ওফ সাউদি অরবিয়াগী হিজ রোয়ল হায়নেস ক্রাউন প্রিন্স মোহামদ বিন সাল্মান বিন অব্দুলাজিজ অল সৌদকা লোইননা ফোন্দা ৱারী শাখ্রে। লুচিংবা অনি অসিনা ২০১৯দা লিংখৎখিবা নাকন অনিগী স্ত্রাতেজিক পার্তনরশীপ কাউন্সিলগী মথৌশিং হন্না য়েংশিনখি অমসুং ইন্দিয়া-সাউদি অনিগী মরী অসি লেঙদনা চাওখৎলকপা অসিদা অপেনবা ফোংদোকখি। প্রধান মন্ত্রীনা ললোন-ইতিক অসি হেন্না মখা তানা চাওথোকপা অমসুং লৈবাক অনি অসিদা অহেনবা শেন্থং পীনবা অসিগী অপাম্বা ফোংদোকখি অমসুং ইন্দিয়ন ইকোনোমী অসি সাউদিগী ইনবেস্তরদা খুদোংচাবা পীরিবা অসি উৎখি। লুচিংবা অনি অসিনা কোবিদ-১৯গী লায়চৎ অসি থেংননবা, মরুপ-মপাং ওইবগী মরী হেন্না ফগৎনবা অমসুং ইন্দিয়া অমসুং সাউদি অরাবিয়াগী মীওই অমদগী মীওই অমদা অমগ-অমগা মতেং পীনবা অসিদা য়ান্নখি। মখোয়না লমদমসিগী ওইবা অমসুং মালেমগী ওইবা অনিগী মরক্তা চাওখৎপা অসিদা হন্না য়েংশিনখি। প্রধান মন্ত্রীনা ঐচ.আর.ঐচ. ক্রাউন প্রিন্সবু ইন্দিয়াদা য়াম্না অথুবা মতমদা কোইরক্নবা হন্না বার্তোন তৌখি।
প্রধান মন্ত্রীনা সেরম ইন্সতিত্যুৎতা মৈনা চাংকপদগী থৱায় মাংখ্রবশিংগীদমক অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা পুনেগী সেরম ইন্সতিত্যুৎতা মৈনা চাংকপদগী থৱায় মাংখ্রবশিংগীদমক অৱাবা ফোংদোকখ্রে। ত্বীত অমদা, প্রধান মন্ত্রীনা হায়খি মদুদি, “@SerumInstIndia দা লাইবক থীবা থৌদোক অমদা মৈনা চাকপদা লৈখিদ্রবশিংগীদমক থৱায় হকচাং য়াওনা অৱাবা ফোংদোক্লি। মসিগী অৱাবা তারবা মতম অসিদা ঐহাক্কী ৱাখলনা লৈখিদ্রবশিংগী ইমুংগী মনাক্তা লৈরি। অশোকপশিংবু অথুবা মতমদা ফবা ওইরসনু হায়না ঐহাক্না থৌনিজরি”।
ই-শ্রমদা রেজিস্ত্রেসন তৌবা করোর ১০ হেনখিবদা পি.এম.না নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা ই-শ্রমদা রেজিস্ত্রেসন তৌবা করোর ১০ হেনখিবদা নুংঙাইবা ফোংদোকখ্রে অমসুং মসিবু ৱারেপ্তগী মপুং ফাহনবা ফাওবগী খোংচৎনি হায়খ্রে। লেবর অমসুং ইম্প্লোইমেন্তকী কেন্দ্র মন্ত্রী, শ্রী ভুপেন্দ্র য়াদবনা তৌখিবা ত্বীৎ অমগী পাউখুম পীরদুনা, প্রধান মন্ত্রীনা হায়; “মসিনি ৱারেপ্তগী মপুং ফাহনবা ফাওবগী খোংঙচৎ হায়রিবসি। লৈবাক অসিগী শিন্মী করোর কয়াগী থৌনা অসিনা ঙসি অনৌবা ভারতকী য়ুম্ফম থোল্লি। মখোয়গী খুন্নাইগী ওইবা ঙাক-শেল অসিমক্তদা লৈবাক অসিগী অচেৎপা তুংলমচৎ লোৎলিবনি।”
পি.এম.না এস.পি.আই.সি. এম.এ.সি.এ.ৱাই.গী মালেমগী কনভেন্সন্দা ৱা ঙাংখ্রে

প্রধান মন্ত্রী শ্রী নরেন্দ্র মোদীনা ঙসি স্পিক মেকেগী মালেমগী ওইবা কনভেন্সন্দা ভিদিও কনফরেন্সকী খুত্থাংদা ৱা ঙাংখ্রে। অসিগুম্লবা লুরবা মতম অসিদা ঈশৈ নোংমাইগী মীওইশিংনা ৱাখল নীংহন্নদনা লৈববু প্রধান মন্ত্রীনা থাগৎপা ফোংদোক্লি অমসুং কনভেন্সন অসিগী মপুং ওইবা পান্দমদি কোবিদ-১৯না নহাশিংদা ৱাহল্লিবা অসি খরদা ওইরবসু কোক্নবনি। পুৱারিদা লান অমসুং অৱা-অনা তাবা মতমদা ঈশৈ নোংমাইনা পুক্নিং ইথিল হাপখিবা অমসুং মীয়াম্বু পুন্সিনখিবশিংবু নৌহৌননা মহাক্না মীয়ামদা নীংশিংহনখি। কবি, শৈশকপা অমসুং আর্তিস্তশিংনা অসিগুম্বা মতমসিদা মীয়ামদা থৌনা হাপ্নবা ঈশৈ অমসুং শৈরেং কয়া ইখি হায়না মহাক্না হায়খি। মালেম অসিনা মীৎনা উবা ঙমদবা য়েক্নবা অমগা লান্থেংনরিবা অসিদা শৈশকপশিং, শৈরেংবশিংনা ঈশৈ কয়া ইদুনা মীয়ামগী থাজবা হেনগৎহল্লি হায়না প্রধান মন্ত্রীনা হায়খ্রে। লৈবাক অসিনা লায়চৎ অসিবু লান্থেংনবা অসিদা ইথিল হাপ্নবা মীয়াম কোতি ১৩০না পুল্লপ পুন্দুনা খুবাক খুখিবা, কাংশি খিংখিবা অমসুং মোইবুং খোঙখিববু প্রধান মন্ত্রীনা মীয়ামদা নৌহৌননা নীংশিংহনখি। করিগুম্বা মীয়াম কোতি ১৩০না পুল্লপ পুন্দুনা মান্নবা ৱাখল অমগা লোয়ননা থোক্লকপা মতমদা ঈশৈ ওল্লি হায়না মহাক্না হায়খি। ঈশৈ নোংমাইদা তান চান্নবা অমসুং থকশি খাসিগী তঙাই ফদবা লৈবগুম্না লায়চৎ অসি থেংনবদসু মসিগা চপ মান্ননা লৈবাক মীয়াম্না থকশি খাসি নায়বসিসু তঙাই ফদে হায়না মহাক্না হায়খি। হন্দক্কী চহীসিগী স্পিক মেকে কনভেন্সন্সিদা য়াওরিবা নেচর ৱাল্ক, হেরিতেজ ৱাল্ক, খোরিলোল অমসুং অশেংবা চিঞ্জাক্কা লোয়ননা য়োগ অমসুং নাদ য়োগগী মচলশিংবু মহাক্না থাগৎখি। নাদ য়োগগী মতাংদা শন্দোক্না তাক্লদুনা মহাক্না ভারত্তা নাদ হায়বসি ঈশৈ নোংমাই অমসুং পাঙ্গলগী হৌরকফম্নি হায়না মহাক্না হায়খি। নাদনা মসিগী খ্বাইদগী অৱাংবা থাক নত্ত্রগা ব্রহমান্দ অসি ঐখোয়না য়োগ অমসুং ঈশৈ নোংমাইগী খুত্থাংদা ঐখোয়গী নুংগী ওইবা পাঙ্গল শক্তি চাং নায়হনবা মতমদা য়ৌই হায়না মহাক্না হায়খি। মরম অসিনা ঈশৈ নোংমাই অমসুং য়োগদা মেদিতেসন অমসুং ৱাখলগী ইথিল পীবা ঙম্বগী মতিক য়াওরিবনি অমসুং অনিমকসি পাঙ্গলগী অচৌবা হৌরকফম অমনি হায়না প্রধান মন্ত্রীনা মখা তাখি। প্রধান মন্ত্রীনা হায়খিবদা ঈশৈ নোংমাই অসি হরাওবগী হৌরকফম ওইবতা নত্তনা মীওইবগী সেবা অমসুং অরানবা তৌখিবগী চুম্থোক্নবা পাম্বৈ অমসু ওই। ঐখোয়গী লৈবাকসিদা মীওইবা খুন্নাইগী তেংবাংবদা মপুন্সি কত্থোকখিবা ঈশৈ নোংমাই তৌবা মীওই কয়া অমসু লৈখ্রে হায়না মহাক্না হায়খি। অরিবা কলা অমসুং ঈশৈ নোংমাইগা হৌজিক্কী মতমগী তেক্নোলোজীগা পুন্সিনবা অসিসু মতম অসিদা য়াম্না পাম্নরক্লি হায়না মহাক্না হায়খি। লম অমসুং লোনগী পলবু কান্থোক্তুনা ঙসিদি ঈশৈ নোংমাইনা ‘এক ভারত শ্রেষ্ঠা ভারত’কী ৱাখল্লোনবু হেন্না চেৎশিনহল্লে হায়না মহাক্না হায়খি। মীওই কয়া অমনা মখোইগী হৈজবীগী খুত্থাংদা সোসিএল মিদীয়াদা অনৌবা ৱারোল কয়া পীদুনা কোরোনাগা লান্থেংনরিবসিদা ইনোৎ হাপ্পগীদমক প্রধান মন্ত্রীনা থাগৎপা ফোংদোরক্লি। কনভেন্সন অসিনা ঐখোয়না কোরোনা ভাইরস্কা লান্থেংনরিবা অসিদা অনৌবা লম্বী অমা পীরগনি হায়না প্রধান মন্ত্রীনা হায়খি।